အလိုလိုက် အမိုက်စော်ကား

အလိုလိုက် အမိုက်စော်ကား သည် မြန်မာဆိုရိုးစကား ဖြစ်သည်။

အဓိပ္ပာယ်

အလိုလိုက် အမိုက်စော်ကား: အသိဉာဏ်နည်းပါးသူ သို့မဟုတ် အတွေ့အကြုံနည်းပါးသူကို အလွန်အကျွံ အလိုလိုက်ပါက စော်ကားခံရတတ်သည်။

ဆိုလိုသည်မှာ လူတစ်ဦးကို အလွန်အကျွံ ဂရုစိုက်ခြင်း သို့မဟုတ် အလိုလိုက်ခြင်းသည် ထိုသူကို မာနကြီးစေနိုင်ပြီး ရိုသေလေးစားမှု လျော့နည်းသွားစေနိုင်ကြောင်းကို ဖော်ပြသည်။ အလိုလိုက်ခြင်းသည် တစ်ဖက်လူကို မှားယွင်းသော အပြုအမူများ ပြုလုပ်ရန် အားပေးအားမြှောက်ပြုသကဲ့သို့ ဖြစ်စေနိုင်ပြီး နောက်ဆုံးတွင် စော်ကားမှုအထိပင် ရောက်ရှိသွားနိုင်သည်။ ဤဆိုရိုးစကားသည် လူမှုဆက်ဆံရေးတွင် သင့်တင့်လျောက်ပတ်သော ဆက်ဆံရေးကို ထိန်းသိမ်းရန်နှင့် အလွန်အကျွံ အလိုလိုက်ခြင်းကို ရှောင်ရှားရန် အရေးကြီးကြောင်းကို အလေးပေးဖော်ပြသည်။

ကိုးကားချက်များ

   "မယားဖြစ်သူတို့ မိမိတို့၏အသက်သခင် ထမင်းရှင်ကြီးတို့အား အလိမ္မာ ဂုဏ်ထူးဖြင့် ကျေးဇူးမဆပ်နိုင်ဟု ဆိုခဲ့သော် အလိုလိုက် အမိုက်စော်ကားဟူသကဲ့သို့သာ ဖြစ်ကြပေလိမ့်မည်။" [၁၃၁၄] မင်မြု။ ၂၇၁။
   "ကလေးတွေကို မင်းတို့ဦးက သိပ်အလိုလိုက်တာ မောင်ဇော်ထွန်း။ ဥမ္မာလည်း အလိုလိုက်လို့ အမိုက်စော်ကားသွားတာပေါ့။" [၁၃၃၂] မြဝတီ၊ ၁၈၊ ၁၁။ ၂၀၃။

ကိုးကား

Category:မြန်မာဆိုရိုးစကားများ